ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา

ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา หรือ ตำนานสมเด็จพระนเรศวรมหาราช The Series ภาคองค์ประกันหงสา เป็นละครโทรทัศน์อิงประวัติศาสตร์ ภาคที่หนึ่งของละครเรื่อง ตำนานสมเด็จพระนเรศวรมหาราช เดอะซีรีส์ กำกับการแสดงโดย หม่อมราชวงศ์เฉลิมชาตรี ยุคล เป็นการสร้างละครที่อิงเอาเนื้อเรื่องจากภาพยนตร์เรื่อง ตำนานสมเด็จพระนเรศวรมหาราช ปฐมวัย ที่หม่อมเจ้าชาตรีเฉลิม ยุคลที่ทำไว้มาสร้างใหม่อีกครั้ง ใช้กระบวนการถ่ายทำและเทคนิคแบบภาพยนตร์ ด้วยความมุ่งหมายจะให้เนื้อเรื่องสมบูรณ์กว่าในแบบฉบับภาพยนตร์
ละครเรื่องนี้ออกอากาศตอนแรกในวันที่ 9 มกราคม พ.ศ. 2560 และออกอากาศตอนจบในวันที่ 14 กุมภาพันธ์ พ.ศ. 2560 ละครเรื่องนี้มีภาคต่อคือ ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ
ออกอากาศซ้ำทางช่อง 9 ทุกวันเสาร์-อาทิตย์ เวลา 18.00-19.00 น. เริ่มตอนแรกในวันที่ 14 สิงหาคม พ.ศ. 2564 และออกอากาศตอนจบในวันที่ 19 กันยายน พ.ศ. 2564 ต่อจากละคร แม่นากพระโขนง

**เนื้อเรื่อง**
พ.ศ. 2106 พระเจ้าบุเรงนองแห่งอาณาจักรตองอูได้ตีหัวเมืองเหนือของสยามไล่มาตั้งแต่สุโขทัย, สวรรคโลก, และที่สองแคว ซึ่งที่พระพิษณุโลกสองแควนั้น พระมหาธรรมราชา (อธิวัฒน์ สนิทวงศ์ ณ อยุธยา) ผู้รั้งเมืองอยู่นั้นได้ขอความช่วยเหลือจากพระนครศรีอยุธยา แต่ไม่ได้รับความช่วยเหลือจากอยุธยา พระมหาธรรมราชาจึงแปรพักตร์ไปเข้าด้วยกับพระเจ้าบุเรงนองเพื่อร่วมกันโจมตีอยุธยา โดยที่พระเจ้าบุเรงนองได้ขอเอาตัว พระนเรศ หรือ องค์ดำ (ภาณุกร วงษ์บุญมาก) พระโอรสองค์โตในพระมหาธรรมราชาและพระนางวิสุทธิ์กษัตริย์ (ศิรประภา สุขดำรงค์) ไปเป็นตัวประกันในหงสาวดีโดยที่ให้สัตย์สาบานว่าจะเลี้ยงดูอย่างดีดุจพระโอรส
เมื่อทัพพิษณุโลกสองแควและหงสาวดีมาถึงอยุธยา ก็ต้องพบกับการต่อต้านอย่างหนักจากอยุธยา ด้วยเพราะมี พระราเมศวร (อภิปราชญ์ ต่างใจ) พระโอรสพระองค์โตในสมเด็จพระมหาจักรพรรดิ (ศุกล ศศิจุลกะ) เป็นขุนศึกกล้าหาญชาญณรงค์สงครามทำการต่อต้าน แต่ทางสมเด็จพระมหาจักรพรรดิเห็นว่าควรจะเจรจากับทางหงสาวดี เมื่อทั้งสองฝ่ายได้เจรจากัน พระเจ้าบุเรงนองได้ขอช้างเผือก 2 เชือกละขอตัวพระราเมศวรไปเป็นองค์ประกันที่หงสาวดีด้วยเช่นเดียวกับพระนเรศ โดยอ้างว่ายังมี พระมหินทราธิราช (เลอวิทย์ สังข์สิทธิ์) พระอนุชายังสามารถสืบราชสมบัติต่อไปได้ ต่อมา พระเจ้าบุเรงนองยกทัพไปตีกรุงศรีสัตนาคนหุตที่มีพระไชยเชษฐาธิราชปกครองอยู่ แต่พระราเมศวรไปไม่ทันถึงก็เสด็จสวรรคตเสียก่อน
ที่นครหงสาวดี พระองค์ดำ (ณัฐชนน บุญศิริ) ขณะเที่ยวชมตลาดโยเดียซึ่งเป็นชุมนุมชาวสยามที่ถูกต้อนมาจากอยุธยาที่นอกกำแพงเมือง ได้บังเอิญช่วยเหลือพระธิดาวิไลกัลยา (ภัทรวดี เหลาสา) จากการที่ถูกงูกัด ทำให้องค์หญิงวิไลกัลยาเกิดหลงรักพระนเรศ ขณะที่องค์ดำจะกลับเข้าพระราชวังได้พบกับขบวนของมังสามเกียด (ภัทรกร ประเสริฐเศรฐ) พระโอรสของมหาอุปราชนันทบุเรง (ปรเมศร์ น้อยอ่ำ) ผ่านมา มังสามเกียดและลักไวทำมู ทหารคนสนิท พยายามให้องค์ดำก้มคาราวะตนในฐานะเชลย แต่องค์ดำไม่ยอม ขณะเดียวกันกับที่พระเจ้าบุเรงนองเสด็จผ่านมาเช่นกัน และให้มังสามเกียดเป็นฝ่ายก้มกราบองค์ดำแทน ด้วยเห็นว่ามีศักดิ์สูงกว่า และให้องค์ดำมาฝึกวิชาที่วัดหน้าประตูเมืองกับ พระมหาเถรคันฉ่อง (สรพงษ์ ชาตรี) ในวันรุ่งขึ้น เมื่อทั้งคู่มาถึงก็ได้พบกับ มณีจันทร์ (นวลจันทร์ ณ ถลาง) เด็กผู้หญิงที่อาศัยอยู่ในวัด และได้พบกับพระมหาเถรคันฉ่องที่เป็นผู้เชี่ยวชาญด้านศัสตราวุธ ซึ่งพระมหาเถรคันฉ่องได้สั่งสอนสรรพวิชาและให้ความเห็นเกี่ยวกับเรื่องสถานการณ์บ้านเมืองแก่องค์ดำตลอดมา
ต่อมาความสัมพันธ์ระหว่างพิษณุโลกสองแควและอยุธยาเริ่มคลอนแคลนกันมากขึ้น เมื่อทางฝ่าย สมเด็จพระไชยเชษฐาธิราช หลังจากที่ต้องสูญเสียพระมเหสีและเชื้อพระวงศ์ไปในศึกสงคราม จึงได้ส่งพระราชสาสน์มาขอตัว พระเทพกษัตรีย์ (ปัทมวรรณ เค้ามูลคดี) พระธิดาพระองค์เล็กในสมเด็จพระมหาจักรพรรดิเป็นพระมเหสีด้วยว่าเป็นพระธิดาในสมเด็จพระสุริโยไท แต่ทางฝ่ายพระมหาธรรมราชาได้ลักลอบส่งสาสน์ไปบอกความยังพระเจ้าบุเรงนอง ให้มาชิงตัวไปในระหว่างทาง
ทางฝ่ายล้านช้างเมื่อสมเด็จพระไชยเชษฐาธิราชได้สูญเสียพระเทพกษัตรีไปแล้วนั้น ได้ยกทัพมาโจมตีพิษณุโลกสองแคว ทำให้ทางฝ่ายพระมหินทราธิราชเกิดความระแวงในตัวพระมหาธรรมราชาหนักยิ่งขึ้น เพราะเกรงว่านี่จะเป็นกลศึก การสงครามที่สมเด็จพระไชยเชษฐาธิราชตีพิษณุโลกสองแควนั้นไม่สำเร็จ พระเจ้าบุเรงนองได้ส่ง พระยาพุกาม และ พระยาเสือหาญ สองทหารมอญเข้ามาช่วยไล่ตีด้วยเพราะความเป็นสัมพันธไมตรีกันระหว่างสองเมือง แต่พระยามอญทั้งคู่ทำการไม่สำเร็จ พระเจ้าบุเรงนองจึงมีคำสั่งให้ประหารชีวิต แต่พระมหาธรรมราชาที่เดินทางไปยังหงสาวดีด้วยได้ทูลขอชีวิตไว้
ขณะที่พระมหาธรรมราชาเสด็จไปยังหงสาวดีนั้น ทางฝ่ายพระมหินทราธิราชได้เสด็จมายังพิษณุโลกสองแควอัญเชิญตัวพระนางวิสุทธิ์กษัตริย์กลับไปยังอยุธยา  ทางฝ่ายพระมหาธรรมราชาและพระเจ้าบุเรงนองที่ยังประทับอยู่ที่หงสาวดีทราบความดังนั้นก็พิโรธ ยกทัพของทั้งสองเมืองไปโจมตีอยุธยาพร้อมกัน แต่การสงครามครั้งนี้กลับยืดเยื้อนานกว่าที่คาดคิด จนเวลาล่วงไปเกือบปี ขณะเดียวกัน สมเด็จพระมหาจักรพรรดิ ก็เสด็จสวรรคต พระมหินทราธิราช ได้ขึ้นเสวยราชย์เป็น สมเด็จพระมหินทราธิราชเจ้า ทางฝ่ายพระเจ้าบุเรงนองไม่อาจให้การสงครามยืดเยื้อมากไปกว่านี้ พระเจ้าบุเรงนองจึงออกอุบายขอพระยารามณรงค์ไป แล้วจะเลิกทัพ พระมหินทราธิราชทรงเห็นด้วยจึงเข้าแผนของพระเจ้าบุเรงนองทันที ต่อมา ออกญาจักรี ขุนนางฝ่ายอโยธยาเก่าได้ทำอุบายแสร้งเป็นว่าสามารถหนีมาจากทัพหงสาวดีได้และเข้าไปในราชสำนักอยุธยาเสนอตัวเป็นผู้บัญชาการทัพเอง โดยที่สมเด็จพระมหินทราธิราชเจ้าก็มิได้สงสัย ท้ายที่สุดออกญาจักรีก็เปิดประตูเมืองให้ฝ่ายหงสาวดีเข้ามาตีเมืองได้
เมื่อได้ชัยชนะแล้ว พระเจ้าบุเรงนองได้ให้พระมหาธรรมราชาขึ้นครองราชย์แทนเป็น สมเด็จพระมหาธรรมราชา และได้ขอเอาตัว พระสุพรรณกัลยา (พชรณมน นนทภา) พระธิดาองค์โตในพระมหาธรรมราชาและพระนางวิสุทธิ์กษัตริย์กลับไปยังหงสาวดีพร้อมกับสมเด็จพระมหินทราธิราชเจ้าด้วย เมื่อมาถึงหงสาวดี สมเด็จพระมหินทราธิราชเจ้าก็ประชวรและเสด็จถึงแก่สวรรคต
ขณะที่ฝ่าย องค์ดำ เมื่ออยู่ที่หงสาวดีได้รับการดูถูกตลอดเวลาจากฝ่ายมังสามเกียดและพรรคพวก โดยเรียกชื่อว่า ตองเจ  หนักขึ้นถึงขั้นปองร้ายหมายเอาชีวิต องค์ดำจึงคิดหนีกลับพิษณุโลกสองแคว โดยขอให้สมเด็จพระสุพรรณกัลยา ซึ่งเป็นพระพี่นางเสด็จกลับไปด้วย แต่สมเด็จพระสุพรรณกัลยาไม่กลับ ด้วยทรงดำริว่าหากพระองค์ยังอยู่ที่หงสาวดีนี้ก็จะช่วยกราบทูลขอชีวิตองค์ดำจากพระเจ้าบุเรงนองไว้ได้ ทำให้องค์ดำ บุญทิ้ง และชาวสยามอีกจำนวน 300 คนหนีกลับไปได้สำเร็จ ในขณะที่มณีจันทร์ได้เข้าเป็นข้ารับใช้ในสมเด็จพระสุพรรณกัลยา

**นักแสดงนำ**
นักแสดงหลัก- ภานุกร วงศ์บุญมาก รับบท สมเด็จพระนเรศวรมหาราช (วัยเด็ก)- ณัฐชนน  บุญศิริ รับบท สมเด็จพระนเรศวรมหาราช (วัยรุ่น)- นวลจันทร์ ณ ถลาง รับบท มณีจันทร์ (วัยเด็ก)- ณปภัช ฐิตะกวิน รับบท มณีจันทร์ (วัยรุ่น)- ภูชิ ทองดี รับบท พระราชมนู หรือ บุญทิ้ง (วัยเด็ก) - สิทธิโชค เผือกพูลผล รับบท พระราชมนู หรือ บุญทิ้ง (วัยรุ่น) - ภัทรวดี เหลาสา รับบท องค์หญิงวิไลกัลยา- สุรีย์ญะเรศ ยะคะเรศ รับบท พระสุพรรณกัลยา (วัยเด็ก) - พชรณมน นนทภา รับบท พระสุพรรณกัลยา- ภัทรกร ประเสริฐเศรษฐ รับบท มังกะยอชวา (วัยเด็ก)- กรภัทร์ เกิดพันธุ์ รับบท มังกะยอชวา (วัยรุ่น)
นักแสดงสมทบ- สรพงษ์ ชาตรี รับบท พระมหาเถรคันฉ่อง- อธิวัฒน์ สนิทวงศ์ ณ อยุธยา รับบท สมเด็จพระมหาธรรมราชาธิราช - ปรเมศร์ น้อยอ่ำ รับบท พระเจ้าบุเรงนอง- กษาปณ์ จำปาดิบ รับบท พระเจ้านันทบุเรง- นุศรา ประวันณา รับบท พระนางเมงพยู- ธนายง ว่องตระกูล รับบท ลักไวทำมู- ศิรประภา สุขดำรงค์ รับบท พระวิสุทธิกษัตริย์ - นิภาพร เจริญพงษ์ รับบท (ข้ารับใช้พระวิสุทธิกษัตรีย์) - ฐรัชญา ไชยวงค์ รับบท (ข้ารับใช้พระวิสุทธิกษัตรีย์)  
นักแสดงร่วม- เลอวิทย์ สังข์สิทธิ์ รับบท สมเด็จพระมหินทราธิราช- อภิปราชญ์ ต่างใจ รับบท พระราเมศวร- รัชชานนท์ เรือนเพ็ชร์ รับบท สมเด็จพระเอกาทศรถ (ช่วงวัยรุ่น) - รุ่งทิวา คงสนุ่น รับบท แก่นจันทร์ (ข้ารับใช้องค์หญิงวิไลกัลยา) - น้องบิว ขาวคง รับบท สมิง (ช่วงวัยเด็กเพื่อนมณีจันทร์)    - เอก ธณากร รับบท พระเจ้าอังวะ (ขุนนางหงสาวดี) - จิรศักดิ์ ธนวรพงศ์ รับบท พระเจ้าแปร (ขุนนางหงสาวดี) - ธนดล มีวงศ์ธรรม รับบท (ขุนนางหงสาวดี)  - กิตติพงศ์ สัญจร รับบท (ขุนนางหงสาวดี)  - นฤชา ชัยมะเริง รับบท พญาเสือ (แม่ทัพหงสาวดี) - จักรวาล วรทรัพย์ รับบท พญาพุกาม (แม่ทัพหงสาวดี)  - กมลภพ บงกชเกิด รับบท สมเด็จพระเอกาทศรถ (ช่วงวัยเด็ก)  - บุษยมาส พิมพ์ศิริ รับบท เม้ย (ข้ารับใช้องค์หญิงวิไลกัลยา) - กิตติพล ศัตรูพินาศ รับบท ขุนศรี (ขุนนางอโยธยา) - สิรภพ พรรณดี รับบท (ขุนนางอโยธยา) - ชญาณัตถภัทร์ ตริชอบ รับบท พระยาวิชิตณรงค์ (ขุนนางอโยธยา) - พงศกร ฉายสุริยะ รับบท พระยารามรณรงค์ (ขุนนางอโยธยา/อดีตเจ้าเมืองชากังราว)- รัชพันธน์ มีไกรเลิศ รับบท พระศรีเสาวราช (ขุนนางอโยธยา/น้องชายต่างแม่พระมหินทร์) - อมรเทพ ริมดุสิต รับบท พระธรรมา (ขุนนางอโยธยา) - ตวงอรรถ อมรวงศ์ รับบท พระยากลาโหม (ขุนนางอโยธยา)  - เพชรเกษม วงษา รับบท ครูดาบชาวตองอู  - อุดมศักดิ์ ตันติพรกุศล รับบท พระเจ้าตองอู (ขุนนางหงสาวดี) - ชาลี อิ่มมาก รับบท พระยาศรีหะราชเดโช (ขุนนางอโยธยา) - ปภทพร ศิริรักษ์นภา รับบท (หลานสาวลุงดาบชาวรามัน/ภรรยาเศรษฐีท้วม) - ภัทรกร ประเสริฐเศรษฐ รับบท สมิง (ช่วงวัยรุ่นเพื่อนมณีจันทร์) - ทรงพร บุญประสิทธิ์ รับบท มะไฟ (เด็กวัดรามัญบริเวณประตูโยเดีย) - ธีรวัฒน์ สุขอิ่ม รับบท ไอ้ฉุน (ข้ารับใช้มังกยอชวา) - พัฒนศักดิ์ พงษ์พันธุ์ รับบท สุรสิงหะ (ขุนนางหงสาวดี) - ณัฎฐ์ธนัน มีกลิ่นกุหลาบ รับบท เจ้ากรมวัง (ขุนนางหงสาวดี)    - สมาน เบื๊อกโคราช ชิ้นจอหอ รับบท เฒ่าสา (ชาวบ้านโยเดีย/พ่อบุญธรรมพระราชมนู หรือ บุญทิ้ง)     - นะโม ทองกำเหนิด รับบท พระยาพิชัยรณฤทธิ์ (ขุนนางอโยธยา) 
นักแสดงรับเชิญ- ศุกล ศศิจุลกะ รับบท สมเด็จพระมหาจักรพรรดิ (พระมหากษัตริย์อโยธยา)- จิราวัฒน์ วชิรศรัณย์ภัทร รับบท พระยาทาละ (เสนาธิการทหารหงสาวดี)- ปัทมวรรณ เค้ามูลคดี รับบท พระเทพกษัตรีย์ (พระราชธิดาองค์เล็กสมเด็จพระไชยเชษฐาธิราช) - ไกรลาศ เกรียงไกร รับบท พระสุนทรสงคราม (ขุนนางอโยธยา)  - สุรศักดิ์ ชัยอรรถ รับบท ออกญาจักรี (ขุนนางอโยธยา) - นงค์ เชิญยิ้ม รับบท เศรษฐีท้วม (นายบ้านโยเดีย)  - วนิดา แสงสุข รับบท ท้าวแจ่มจันทร์ (ข้ารับใช้พระสุพรรณกัลยา) - พันเอก (พิเศษ) วันชนะ สวัสดี รับบท ผู้บรรยายเรื่องราวประวัติศาสตร์ สงครามช่วงแรกในปี พ.ศ. 2106 ถูกเรียกว่า สงครามช้างเผือก ในสงครามช่วงหลัง คือในปี พ.ศ. 2112 คือ สงครามคราวเสียกรุงครั้งที่ 1 - ธัญญารักษ์ สมบูรณ์ รับบท (ข้ารับใช้บุเรงนอง)    - บดินทร์ หมู่หมื่นศรี รับบท พระสงฆ์ที่หมู่บ้านโยเดีย - กิติโชค ปิ่นเกตุ รับบท ท่านราชทูตอาณาจักรล้านช้าง - ท็อป ชาละวัน รับบท พระยาท้ายน้ำ (ขุนนางอโยธยา) - จิรศักดิ์ เนินริมหนอง รับบท ทหารหงสาวดีบริเวณด่าน - คมกฤช ยุตติยงค์ รับบท แสงคำ (พ่อค้าเกวียน/สายสืบพระมหาธรรมราชา) - อภิวัฒน์ กลมเกลียว รับบท (ขุนนางอโยธยา) - ภิภพ กมลเกตุโสภณ รับบท นายป้อง (ทหารฝ่าายอโยธยา) - ปรเมศ สามารถ รับบท ชาวอโยธยา

**การผลิต**
หม่อมราชวงศ์เฉลิมชาตรี ยุคล ผู้กำกับการแสดง กล่าวว่า
“ผมพอใจมากครับ แต่ก็มีพื้นที่ปรับปรุงเพราะเป็นครั้งแรกที่ผมสร้างละครโทรทัศน์เลย ภาคนี้เราทำงานทุกสัปดาห์ แต่เราไม่ได้ทำพร้อมกันทุกฝ่าย จึงเกิดความเสียหายพอสมควร เสียค่าใช้จ่าย และเวลามากขึ้น แต่พอภาคต่อไป เราควบคุมสิ่งเหล่านี้ได้ดีขึ้น นักแสดงเก่งขึ้น เราเอาปัญหาจากภาพยนตร์เรื่อง สุริโยไท มาแก้ไขเป็นภาพยนตร์ชุด ตำนานสมเด็จพระนเรศวรมหาราช และเราเอาความรู้จาก ตำนานสมเด็จพระนเรศวรมหาราช มาสร้างเป็นพันท้ายนรสิงห์ พอมาถึงละครเรื่องนี้ เราก็นำความรู้จากพันท้ายนรสิงห์มาปรับใช้ ทำให้ซีรีส์ดูทันสมัยมากขึ้น เรื่องนี้ต้องเรียนรู้ถือว่าเป็นการทดลองระดับหนึ่งครับ”

**ความแม่นยำทางประวัติศาสตร์**
 สมเด็จพระนเรศวรมหาราช เมื่อครั้งยังเป็นองค์ประกันประทับอยู่ที่หงสาวดีในวัยเยาว์ มิได้มีหลักฐานใดระบุว่าพระองค์ได้บวชเป็นเณร หรืออยู่ที่วังหน้า หรือแม้แต่คราวที่พระองค์ทรงแต่งองค์เป็นหญิงเพื่อมาหาสมเด็จพระมหาธรรมราชาธิราช พระราชบิดา ก็ไม่มีหลักฐานใดบันทึกเช่นกัน- พระเทพกษัตรีย์ ได้ถูกชิงตัวระหว่างทางไปยังล้านช้าง และเมื่อไปถึงหงสาวดีแล้ว ก็ไม่ได้มีหลักฐานใดระบุว่า พระนางอยู่ในหงสาวดีหรือไม่ เพราะว่าไม่มีหลักฐานใดกล่าวถึงอีกเลย- มณีจันทร์ บุคคลที่ปัจจุบันมีหลักฐานยืนยันว่าเป็นพระชายาของสมเด็จพระนเรศวรมหาราชในภายหลัง เป็นบุคคลที่ไม่ทราบที่มาที่ไป แต่ในละครโทรทัศน์กำหนดให้นางเป็นธิดาของชาวมอญที่ลอบปลงพระชนม์พระเจ้าตะเบ็งชะเวตี้- ออกพระราชมนู ทหารเอกในสมเด็จพระนเรศวรมหาราช ก็ไม่มีที่มาที่ไปเช่นกัน แต่ในละครโทรทัศน์กำหนดให้เป็นเด็กชายกำพร้าผมยาวที่ถูกเฒ่าสาเก็บมาเลี้ยง และเป็นพระสหายกับพระนเรศวรตั้งแต่วัยเยาว์- พระมหาเถรคันฉ่อง เป็นพระภิกษุชาวมอญที่ปรากฏบทบาทภายหลังเมื่อครั้งที่ สมเด็จพระนเรศวรมหาราชประกาศอิสรภาพที่เมืองแครง ไม่มีหลักฐานว่าเป็นพระอาจารย์ของสมเด็จพระนเรศวรมหาราชในวัยพระเยาว์แต่ประการใด รวมทั้งไม่ได้เป็นพระอาจารย์ของพระเจ้าบุเรงนองด้วย การที่ผู้สร้างกำหนดให้พระมหาเถรคันฉ่องเป็นพระอาจารย์ของทั้งพระนเรศวรและพระเจ้าบุเรงนองนั้น เป็นการหยิบเอาลักษณะตัวละครมาจาก พระมหาเถรวัดกุโสดอ (พระมหาเถรมังสินธู) ในนวนิยายพงศาวดารเรื่อง ผู้ชนะสิบทิศ ของยาขอบ- การสวรรคตของสมเด็จพระมหินทราธิราชเจ้านั้น มีหลักฐานระบุไว้สองกรณี กรณีแรกระบุว่า ทรงทำท่าทีกระด้างกระเดื่องต่อพระเจ้าบุเรงนองเมื่อครั้งตีอยุธยาได้สำเร็จ จึงให้สำเร็จโทษด้วยการถ่วงน้ำที่เมืองสระถุง กรณีหลังระบุว่า ประชวรด้วยพระโรคปัจจุบันในระหว่างทางขณะเสด็จไปยังหงสาวดีและได้สวรรคตที่เมืองแครง ส่วนในประวัติศาสตร์มิได้ระบุชะตากรรมภายหลังของออกญาจักรีไว้ ในละครโทรทัศน์จึงให้สมเด็จพระมหินทราธิราชถึงแก่สวรรคาลัยด้วยพระโรคปัจจุบันเมื่อถึงหงสาวดี ส่วนการตายของออกญาจักรีจึงกลายเป็นคำบอกเล่าว่าถูกจับถ่วงน้ำแทน- ในสงครามช่วงแรกของละครโทรทัศน์นั้น คือในปี พ.ศ. 2106 ถูกเรียกว่า สงครามช้างเผือก ในสงครามช่วงหลัง คือในปี พ.ศ. 2112 คือ สงครามคราวเสียกรุงครั้งที่ 1

**รางวัลและการเข้าชิง**

**อ้างอิง**

**แหล่งข้อมูลอื่น**
 1201
หมวดหมู่:ละครชุดทางโทรทัศน์ไทย
หมวดหมู่:ตำนานสมเด็จพระนเรศวรมหาราช
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่องโมโน 29
หมวดหมู่:ละครโทรทัศน์ช่อง 9 เอ็มคอตเอชดี
หมวดหมู่:รายการโทรทัศน์ประวัติศาสตร์ไทย